**กติกาการประกวดสื่อดิจิทัลสร้างสรรค์ ประเภท e-learning ประจำปี2556**

** **

สำนักงานอุทยานการเรียนรู้ (TK park) สังกัดสำนักงานบริหารองค์ความรู้ สำนักนายกรัฐมนตรี ร่วมกับ มูลนิธิอินเทอร์เน็ตร่วมพัฒนาไทย ขอเชิญครู อาจารย์ นักเรียน นิสิต นักศึกษา และบุคลากรทางการศึกษา เข้าร่วมประกวดสื่อดิจิทัล ประเภท e-learning ชิงถ้วยพระราชทานจาก **สมเด็จพระเทพรัตนราชสุดาสยามบรมราชกุมารี ทุนการศึกษาและของรางวัลอื่นๆ อีกมากมาย** **(ถ้วยพระราชทานอยู่ระหว่างการดำเนินการขอพระราชทานถ้วยรางวัลฯ จากสมเด็จพระเทพรัตนราชสุดาฯ)** โดยมีรายละเอียดกติกาดังนี้

1. ผู้สนใจส่งผลงานสื่อดิจิทัลเพื่อการศึกษาประเภท e - learning เข้าประกวด สามารถส่งผลงานใน 5 หัวข้อ ดังนี้

1. เนื้อหาใน 8 กลุ่มสาระการเรียนรู้

2. เนื้อหาเกี่ยวกับสิ่งแวดล้อมและภัยธรรมชาติ เพื่อการปกป้อง ดูแล และป้องกัน/รับมือ เช่น สภาวะโลกร้อน และภัยจากธรรมชาติต่างๆ เช่น น้ำท่วม ไฟไหม้ แผ่นดินไหว เป็นต้น

3. เนื้อหาเกี่ยวกับประชาคมอาเซียน

4. เนื้อหาสำหรับเด็กปฐมวัย (3-5 ปี)

5. **เนื้อหาเกี่ยวกับการดูแลสุขภาพอนามัย**

1. e-learning ที่ส่งเข้าประกวดสามารถใช้โปรแกรมต่างๆ หลากหลายในการสร้าง เช่น Adobe Captivate , Desktop Author ฯลฯ (ยกเว้นเว็บเพจ เนื่องจากมีการประกวดจัดทำสื่อดิจิทัลประเภทเว็บเพจอยู่แล้ว) และจะต้องสร้างโดยใช้ซอฟต์แวร์ที่มีลิขสิทธิ์หรือฟรีแวร์เท่านั้น มิฉะนั้น ผลงานจะโดนตัดสิทธิ์จากรางวัลทันที
2. ผู้ส่งผลงานเข้าประกวด ต้องส่งในนามทีม โดยใน 1 ทีมประกอบด้วยครู/อาจารย์ 1 คน และเด็กนักเรียน/นิสิต/นักศึกษา 2 คน แต่ละคนสามารถเป็นสมาชิกของหลายทีมได้ และแต่ละทีมสามารถส่งผลงานได้ไม่จำกัดจำนวน
3. แต่ละทีมต้องลงทะเบียนสมัครเข้าร่วมการแข่งขันประกวด e-learning ก่อน โดยสามารถสมัครออนไลน์ผ่านทางเว็บไซต์ [www.inetfoundation.or.th](http://www.inetfoundation.or.th) เพื่อรับหมายเลขประจำทีม
4. ผู้ส่งผลงานเข้าประกวด เป็นผู้รับผิดชอบต่อลิขสิทธิ์ของข้อมูล ได้แก่ เนื้อหา ภาพ เสียง คลิปวิดีโอ ซอฟต์แวร์ หรืออื่นใดที่ใช้ในการทำ e-learning โดยต้องไม่ละเมิดกฎหมายว่าด้วยลิขสิทธิ์และทรัพย์สินทางปัญญา และมีการอ้างอิงถึงแหล่งที่มาอย่างชัดเจน
5. ลักษณะของชิ้นงาน e-learning ที่ส่งเข้าประกวดต้องมีองค์ประกอบ ดังนี้
   1. มีความยาวไม่น้อยกว่า 50 หน้า (หน้าจอโปรแกรม หากมีแบ่งครึ่งหน้า ซ้าย – ขวา จะไม่นับเป็น 2 หน้า นับแค่ 1 หน้าเท่านั้น)
   2. มีปกหน้าของผลงาน และบนปกหน้าของผลงานให้ใส่ โลโก้ TK park  **และ** มูลนิธิอินเทอร์เน็ตร่วมพัฒนาไทย ปรากฏในตำแหน่งที่เหมาะสม ลักษณะโลโก้ ของทั้ง 2 หน่วยงาน เป็นดังนี้

 

* 1. มี คำชี้แจง คำนำ สารบัญ แบบฝึกหัดก่อนเรียน (ถ้ามี) และหลังเรียน
  2. ต้องมีที่มาของข้อมูลไม่น้อยกว่า 3 แห่ง (ระบุในอ้างอิง) และเป็นเนื้อหาที่สร้างขึ้นเองไม่น้อยกว่า 30%
  3. มีสื่อผสมตามความเหมาะสม เช่น ภาพนิ่ง เสียง ภาพเคลื่อนไหว ที่สามารถเรียกดูบนอินเทอร์เน็ตได้ในเวลารวดเร็ว
  4. ไม่มีข้อกำหนดในรายละเอียดของสื่อประกวด ไม่ว่าจะเป็นขนาดตัวหนังสือ   
     จำนวนรูปภาพ กราฟฟิก ลูกเล่น รูปแบบการจัดทำแบบฝึกหัด ฯลฯ ผู้เข้าประกวดสามารถออกแบบได้อย่างอิสระโดยคำนึงถึงผู้ใช้งานเป็นหลัก กรรมการจะพิจารณาตามความเหมาะสม

1. ไม่อนุญาตให้นำผลงานที่ได้รับรางวัลจากการประกวดในเวทีอื่น หรือผลงานเคยนำไปเผยแพร่ต่อสาธารณะชนในรูปแบบสื่อการสอน CD ,DVD เว็บไซต์ สื่อวิทยุ โทรทัศน์ เข้าร่วมประกวด ยกเว้นแต่เคยใช้เป็นสื่อการสอนในชั้นเรียนภายในโรงเรียนเท่านั้น หากกรรมการสืบทราบ จะถูกตัดสิทธิ์/ถอดถอนจากรางวัลในทันที
2. ผลการตัดสินของคณะกรรมการ ถือเป็นที่สิ้นสุด
3. **รางวัล** แบ่งออกเป็น 3 ระดับ ได้แก่ ระดับประถมศึกษา ระดับมัธยมศึกษา และระดับอุดมศึกษา   
   แต่ละระดับแบ่งรางวัลได้ดังนี้

**รางวัลที่ 1** **ถ้วยพระราชทานจากสมเด็จพระเทพรัตนราชสุดาฯสยามบรมราชกุมารี (อยู่ระหว่างการดำเนินการขอพระราชทานถ้วยรางวัลฯ จากสมเด็จพระเทพรัตนราชสุดาฯ)**  
ทุนการศึกษา 20,000 บาท พร้อมของรางวัลและเกียรติบัตร สำหรับทีม

**รางวัลที่ 2** โล่เกียรติยศ (มอบให้สถาบัน)  
ทุนการศึกษา 10,000 บาท พร้อมของรางวัลและเกียรติบัตร สำหรับทีม

**รางวัลที่ 3** โล่เกียรติยศ (มอบให้สถาบัน)  
ทุนการศึกษา 5,000 บาท พร้อมของรางวัลและเกียรติบัตร สำหรับทีม

**รางวัลชมเชย** จำนวน 5 รางวัล   
ทุนการศึกษา 3,000 บาท พร้อมของรางวัลและเกียรติบัตร สำหรับทีม

1. **เกณฑ์การตัดสิน**

**10.1 องค์ประกอบด้านวิชาการ (40 คะแนน)**

* เนื้อหาสอดคล้องกับหัวข้อที่กำหนด ตรงตามมาตรฐานการเรียนรู้ตามเป้าหมายของหลักสูตรสถานศึกษา
* เนื้อหานำเสนอองค์ความรู้ในหัวข้อที่จัดทำ โดยมีความถูกต้องตามหลักวิชา ทันสมัย เป็นที่ยอมรับในสาขาวิชา ไม่มีประเด็นโต้แย้งที่ทำให้ผู้เรียนสับสน
* การนำเสนอเนื้อหามีความยากง่ายเหมาะสมกับวัยและระดับชั้นของนักเรียน โดยสื่อที่ออกแบบมีความสอดคล้องกับทฤษฎีการเรียนรู้
* ความถูกต้องของตัวสะกด ภาษาที่นำเสนอต้องถูกต้อง ชัดเจน สื่อความหมาย อ่านเข้าใจง่าย ใช้ภาษาเหมาะสมกับวัยของผู้เรียน ใช้ศัพท์เฉพาะถูกต้อง
* เนื้อหามีความยืดหยุ่น สนองความแตกต่างระหว่างบุคคล มีการจัดเรียงเนื้อหาที่น่าสนใจ ลำดับการเรียนและแบบฝึกหัดได้เหมาะสม
* มีการวัดประเมินผลให้ผู้เรียนเกิดการเรียนรู้ได้อย่างเหมาะสม โดยใช้เครื่องมือและวิธีการประเมินผลที่มีความหลากหลาย และปริมาณเพียงพอที่สามารถตรวจสอบความเข้าใจบทเรียนด้วยตนเองได้
* มีความคิดริเริ่มที่เป็นประโยชน์ต่อวงการศึกษา

**10.2 องค์ประกอบด้านเทคนิคการนำเสนอสื่อ (40 คะแนน)**

* รูปแบบของชิ้นงานต้องครบองค์ประกอบ ตามข้อ 6.
* ภาพนิ่ง ภาพเคลื่อนไหว มีความเหมาะสม สวยงามตามความเป็นจริง เหมาะสมกับเนื้อหาและผู้เรียน
* ข้อความที่ใช้นำเสนอมีขนาดตัวอักษร ความหนาแน่น สี ตำแหน่ง ความสัมพันธ์ เหมาะสมกับผู้เรียน
* ความสมบูรณ์ของเสียง ทั้งเสียงประกอบ เสียงบรรยาย เสียงดนตรี มีคุณภาพและเหมาะสม ชัดเจน น่าสนใจ ชวนคิด น่าติดตาม ช่วยสร้างความเข้าใจให้กับผู้เรียนได้เป็นอย่างดี
* การออกแบบด้านปฏิสัมพันธ์กับผู้เรียนมีความเหมาะสม และมีผลต่อการพัฒนาผู้เรียนให้มีทักษะการคิด มีมุมมองเกี่ยวกับเนื้อหาที่เหมาะสม
* การควบคุมหน้าจอ มีการออกแบบปุ่มควบคุมหน้าจอและกำหนดเส้นทางเดินของบทเรียนได้อย่างเหมาะสมเป็นระบบ สอดคล้องกับเนื้อหา
* มีคู่มือการใช้โปรแกรม และคู่มือประกอบการเรียนการสอนที่ชัดเจน เข้าใจง่าย
* ออกแบบหน้าจอได้เหมาะสม ง่ายต่อการใช้ สัดส่วนเหมาะสม สวยงาม
* การอ้างอิงแหล่งที่มาข้อมูลที่ถูกต้องชัดเจน
  1. **องค์ประกอบด้านความสม่ำเสมอในการทำผลงาน (20 คะแนน)**
* จัดทำผลงานและปรับปรุงแก้ไขผลงานส่งตามกำหนด ดังนี้
* ส่งผลงานเข้าประกวด และใบสมัคร (ตัวจริง) ภายใน 30 มิ.ย. **56**
* กรรมการตรวจผลงานขั้นต้น เพื่อให้คะแนน 20% จากนั้นแจ้งข้อแนะนำในการปรับปรุงผลงานกลับไปยังเจ้าของผลงาน
* เจ้าของผลงานปรับปรุงผลงานตามข้อแนะนำของกรรมการ และส่งผลงานภายในวันที่ 31 ก.ค. 56

1. **กำหนดการรับสมัครและส่งผลงาน**
   1. เปิดรับสมัคร ตั้งแต่ **1 เม.ย. – 31 ก.ค. 56** โดยให้สมัครออนไลน์ ผ่านทางเว็บไซต์ [www.inetfoundation.or.th](http://www.inetfoundation.or.th) เพื่อรับหมายเลขประจำทีม แล้วจึงดาวน์โหลดใบสมัคร (ตัวจริง) กรอกข้อมูลให้ครบถ้วน และส่งกลับมาพร้อมผลงานประกวด ภายในวันที่ 30 มิ.ย. 56 (นับจากตราประทับวันที่จากไปรษณีย์เป็นหลัก) วิธีการส่งผลงาน ให้บันทึกผลงานลงแผ่น CD/ DVD (ไฟล์ต้นฉบับ ประกอบด้วยรูปภาพ วีดีโอ เนื้อหา ฯลฯ)
   2. กรรมการจะตรวจผลงานขั้นต้น เพื่อให้คะแนน 20 คะแนน จากนั้นส่งคำแนะนำกลับไปยังเจ้าของผลงาน
   3. เจ้าของผลงานปรับปรุงผลงานเป็นฉบับจริง ซึ่งได้รับการปรับแก้ตามข้อแนะนำของกรรมการเรียบร้อยแล้ว ภายในวันที่ 31 ก.ค. 5 6 (นับจากตราประทับวันที่จากไปรษณีย์เป็นหลัก) วิธีการส่งผลงาน ให้บันทึกผลงานลงแผ่น CD/ DVD (ไฟล์ต้นฉบับ ประกอบด้วยรูปภาพ วีดีโอ เนื้อหา ฯลฯ)
   4. **ส่งใบสมัคร และผลงานทางไปรษณีย์เท่านั้น** ตามที่อยู่นี้  
      มูลนิธิอินเทอร์เน็ตร่วมพัฒนาไทย   
      723 อาคารศุภาคาร ชั้น3 ห้องเลขที่ 3C15

ซ.เจริญนคร15A ถนนเจริญนคร แขวงคลองต้นไทร เขตคลองสาน กทม. 10600

* 1. คณะกรรมการตรวจตัดสินผลงานที่ส่งเข้าประกวด ภายใน ส.ค. 2556
  2. พิธีมอบรางวัลที่ อุทยานการเรียนรู้ TK park ภายในวันที่ 10 ก.ย. 2556
  3. สอบถามรายละเอียดเพิ่มเติมที่ คุณพรชัย โทร. 08-9493-4893 หรือ อีเมล : phonchai37@hotmail.com

1. **โรงเรียนมีหน้าที่ตรวจสอบและปรับแก้ผลงาน** เพื่อทูลเกล้าฯ ถวายฯ สมเด็จพระเทพรัตนราชสุดาฯ สยามบรมราชกุมารี เพื่อทรงใช้ในโครงการพระราชดำริเพื่อการศึกษาหรือโครงการอื่นตามที่จะทรงมีพระราชวินิจฉัยต่อไป
   * เมื่อตรวจสอบผลงาน และแก้ไขเรียบร้อยแล้ว ให้บันทึกผลงานลงแผ่น CD/DVD และ **ส่งผลงานที่ปรับปรุงแก้ไข ทางไปรษณีย์เท่านั้น** ถึง   
     มูลนิธิอินเทอร์เน็ตร่วมพัฒนาไทย (ส่งผลงาน e-learning ฉบับแก้ไข)

723 อาคารศุภาคาร ชั้น3 ห้องเลขที่ 3C15

ซ.เจริญนคร15A ถนนเจริญนคร แขวงคลองต้นไทร เขตคลองสาน กทม. 10600

กรุณาส่งกลับมา ภายในวันที่ 31 ก.ย. 2556